לזלי ביב

**לזלי לואיז ביב** (באנגלית: **Leslie Louise Bibb**; נולדה ב-17 בנובמבר 1973) היא שחקנית ודוגמנית אמריקאית.

## ביוגרפיה
לזלי לואיז ביב נולדה בביסמרק, דקוטה הצפונית ב-17 בנובמבר 1973. לאחר לידתה עברה המשפחה להתגורר בכפר הקהילתי  בווירג'יניה. אביה נפטר כאשר הייתה בת שלוש. לאחר מכן עברה ביב לריצ'מונד, וירג'יניה, עם אמה ושלוש אחיותיה הגדולות, שם למדה ב, בית הספר קתולי לבנות.

לאחר שסיימה את לימודי התיכון שלה, לזלי טסה לניו יורק וחתמה על חוזה עם חברת Elite. היא דגמנה במהלך הקיץ, ונסעה לטייל ביפן. היא חזרה הביתה ואז החליטה לוותר על קריירת דוגמנות במשרה מלאה כדי ללמוד באוניברסיטת וירג'יניה.

## קריירה
ב-1990 זכתה במקום הראשון בתחרות דוגמנות שאורגנה על ידי הפקת התוכנית "המופע של אופרה וינפרי" ו"סוכנות הדוגמנות עלית", בין השופטים בתחרות נמנתה הדוגמנית הקנדית לינדה אוונג'ליסטה. לאחר מכן היא החלה לעבוד כדוגמנית והופיעה על שערי מגזינים רבים.

בשנת 1996 קיבלה את עבודת המשחק הראשונה שלה בסדרות "שפץ ביתך" ו.

בקולנוע הופיעה לראשונה בסרט "פרטים אינטימיים" משנת 1997 המבוסס על הביוגרפיה של הווארד סטרן.

בשנים 1999–2001 היא שיחקה את התפקיד הראשי בשתי עונותיה של סדרת הנעורים "צעירים לנצח".

בשנת 2006 שיחקה בסרט הקומדיה השחורה "חותכי ורידים: סיפור אהבה", באותה שנה שיחקה את אשתו של ויל פרל בסרט הספורט "לילות טלדגה: הבלדה על ריקי בובי".

בשנת 2008 שיחקה בסרט "איירון מן" מבית מארוול קומיקס, באותה שנה שיחקה בסרט "לילה ברכבת התחתית", סרט אימה המבוסס על סיפור קצר מאת קלייב בארקר.

בשנת 2009 שיחקה בקומדיה הרומנטית "וידויים של שופהוליק" לצדה של איילה פישר. באותה שנה החלה לשחק בתפקיד חוזר בקומדיית המצבים "הליגה".

בשנת 2010, היא גילמה מחדש את תפקידה ככריסטין אוורהרט בסרט ההמשך, "איירון מן 2". הסרט היה להצלחה הגדולה ביותר של ביב בקופות, עם הכנסות עולמיות של 621.8 מיליון דולר. מאוחר יותר בשנת 2010, היא כיכבה בקומדיה העצמאית "מיס אף אחת", עבורה גם שימשה כמפיקה שותפה. על הופעתה, היא זכתה בפרס השחקנית הטובה ביותר בפסטיבל הסרטים ה-26 של בוסטון. היא זכתה לשבחים בין היתר מהמבקרת אליסה סימון מ"וראייטי".

בשנת 2011, ביב שיחקה בסרטו של קווין ג'יימס, "שומר גן החיות" שם גילמה את סטפני, מושא אהבתו של ג'יימס.

בשנת 2012, כיכבה בתור אמנדה ווהן בסדרה  בהפקה של דארן סטאר ושל רשת "ABC", שעלתה לראשונה ב-4 במרץ 2012, אך הסדרה בוטלה לאחר 10 פרקים.

בשנת 2016, היא החלה לשחק בקומדיית המצבים  של "ABC", שם גילמה את השכנה הגרושה ויו.

בשנת 2017, ביב כיכבה בסרט הקומדיה-אימה של נטפליקס "השמרטפית". היא גילמה שוב את תפקידה בסרט ההמשך משנת 2020, "השמרטפית מכה שנית".

בשנת 2018 היא גילמה את סוזן רולינס בסרט הקומדיה "תופסת".

בשנת 2020 שיחקה לצד ג'וש דוהאמל בסרט הדרמה "הבעל האובד".

בשנת 2021, לוהקה לתפקיד גרייס קנדי-סמפסון בסדרת גיבורי העל של נטפליקס "מורשת יופיטר". שיחקה גם בתפקיד אורח בסדרה "סיפור אהבה" של Max.

בשנת 2022 שיחקה בקומדיית המצבים של נטפליקס,  שם גילמה את דמותה של השטן.

בשנת 2023, שיחקה לצד רוברט דה נירו בסרט הקומדיה .

בשנת 2024, היא כיכבה בתפקיד דיינה דונהיו בסדרה "פאלם רויאל" של שירות הסטרימינג "אפל TV פלוס". באותה שנה שיחקה בסרט הדרמה המשפטית "מושבע מס' 2" שביים קלינט איסטווד ויצא לאקרנים ב-1 בנובמבר 2024 בהפצת אולפני האחים וורנר.

בשנת 2025, היא כיכבה בתפקיד קייט בעונה השלישית של הסדרה עטורת השבחים, "הלוטוס הלבן" של רשת HBO.

## חיים אישיים
ביב נמצאת במערכת יחסים עם השחקן סם רוקוול מאז 2007, לאחר שהכירו בלוס אנג'לס בזמן שהוא צילם את "פרוסט/ניקסון". שניהם הופיעו יחד בסרטים "איירון מן 2", "Don Verdean" ובסדרה "הלוטוס הלבן".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי דקוטה הצפונית
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:שחקנים ביקום הקולנועי של מארוול
קטגוריה:בוגרות אוניברסיטת וירג'יניה
קטגוריה:אמריקאיות שנולדו ב-1973
קטגוריה:אמריקאים שנולדו ב-1973